open-index/open-wikipedia-markdown huggingface dataset:
Skryje (Dukovany)

**Skryje** estas pereinta vilaĝo, hodiaŭ parto de municipo Dukovany kiel unu el ties bazaj sidejunuoj. Skryje estas unuafoje menciata en la jaro 1502, ĝi pereis en la jaro 1980 pro konstruado de nuklea elektrejo Dukovany. Ties katastra teritorio *Skryje nad Jihlavou* estis alligita al Dukovany. La pereintan vilaĝon rememorigas en ties loko nur monumento al viktimoj de la unua mondmilito kaj kapelo.

Parto de Skryje estis ankaŭ Lipňany, kiu estis ankaŭ detruita pro la konstruado de elektrejo. 

## Historio 
Skryje etendiĝis apud ŝoseo ŝoseo II/152. Ties teritorio en nordoriento abrupte falis en valon de rivero Jihlava, kiun pli poste inundigis akvoj de  akvobaraĵo Mohelno. Plej supre situanta loko de la katastra teritorio de Skryje estas en nordokcidento en vojo Liščí, proksimume 120 metroj super nivelo de la akvobaraĵo, absolute proksimume 420 m. s. m. Norde de la eksa vilaĝo elstaras monteto Háječný kopec (396 m s. m.).

Meze de la vilaĝo estadis domoj de tutkampanoj, grupigitaj ĉirkaŭ fiŝlageto. Duonkampanoj kaj kvaronkampanoj ĉirkaŭis vojon kondukanta al grandbieno kaj distilfarejo. Laŭlonge laŭ rojeto al arbaro loĝis domposedantoj kaj dometposedantoj. En la vilaĝplaco situadis kapelo konstruita en la jaro 1876. Norde de la vilaĝo apud Jihlava situadis *skryja muelejo*. 

Skryje havadis sian lernejon kaj gimnastikejon, sian malsanulejon kaj ankaŭ mizeruldomon. El la tuta areo de la municipa teritorio falis 289 ha al kampo, 4,3 ha al herbejoj, 5 ha al ĝardenoj, 16 ha al paŝtejoj kaj 121 ha al arbaroj. En la ĉirkaŭaĵo inter ŝtonetoj de kvarco oni trovadis ankaŭ moldavitojn. 

En la jaro 2017 sur loko, kie situis la vilaĝo, renkontiĝis naskiĝintoj el la vilaĝo, ili rememorigis al si problemojn kun transloĝigo kaj pli altan mortoftecon post la transloĝiĝo el la vilaĝo. 

František Dvorský al la tuta atmosfero de regiono de Skryje diras:

## Personecoj 
* František Rosenbaum – deputito, komercisto, gastejestro kaj nacia renaskiganto

## Rilataj temoj 
* Nuklea elektrejo Dukovany
* Heřmanice kaj Lipňany – pluaj du sidejoj, kiuj ankaŭ cedis al konstruado de la nuklea elektrejo 
* Akvobaraĵo Mohelno

Kategorio:Dukovany
Kategorio:Pereintaj vilaĝoj en Ĉeĥio
Kategorio:Setlejoj en Jeviŝovica montetaro
Fruktismo

200px|eta|dekstra|Fruktoj
**Fruktismo** estas subaro de dieta veganismo, kiu konsistas el dieto tute aŭ ĉefe el fruktoj en la botanika senso, kaj eble nuksoj kaj semoj, sed sen bestaj produktoj. Fruktisma dieto altiras kritikojn pri sanproblemoj por tiuj, kiuj sekvas tiun vivmanieron.

Fruktismo povas esti adoptita pro diversaj kialoj, inkluzive de etikaj, religiaj, mediaj, kulturaj, ekonomiaj kaj sanigaj. Ekzistas pluraj variaĵoj de la dieto. Kelkaj homoj kun dieto konsistanta el 75% aŭ pli da fruktoj konsideras sin nur fruktomanĝantoj.

Fruktismo estas eĉ pli limiga ol veganismo aŭ kruda veganismo. Subteni ĉi tiun dieton dum longa periodo povas rezulti je danĝeraj mankoj, risko, ke multaj fruktomanĝantoj provas malhelpi per nutra testado kaj vitaminaj injektoj. La Saniga Programo de Universitato Kolumbio raportas, ke fruktista dieto povas kaŭzi mankojn de kalcio, proteinoj, fero, zinko, vitamino D, plej multaj B-vitaminoj (speciale B12) kaj nepraj acidaj grasoj.

Kvankam fruktoj provizas fonton de karbonhidratoj, ili havas tre malmulte da proteino, kaj ĉar proteinoj ne povas esti konservitaj en la korpo kiam grasoj kaj karbonhidratoj povas, fruktistoj bezonas zorgi ke ili konsumas sufiĉe da proteinoj tage. Kiam la korpo ne prenas sufiĉe da proteino, ĝi maltrafas aminajn acidojn, kiuj estas esencaj por krei korpajn proteinojn kiuj subtenas la kreskadon kaj konservadon de korpaj histoj. Konsumi altajn nivelojn de frukto ankaŭ kaŭzas riskon por tiuj, kiuj estas diabetaj aŭ antaŭ-diabetaj, pro la negativa efiko, ke la grandaj kvantoj de sukero en fruktoj havas sur sangaj sukeraj niveloj. Ĉi tiuj altaj niveloj de sukero signifas, ke fruktmanĝantoj havas altan riskon ĉe dentoj. Alia maltrankvilo, kiun prezentas fruktismo, estas ke, ĉar fruktoj facile digestiĝas, la korpo brulas tra manĝoj rapide, kaj denove malsatas baldaŭ post manĝado. Flanka efiko de la digestebleco estas, ke la korpo fekos pli ofte. Plie, la Sanprotekta Programo ĉe Kolumbio raportas, ke manĝaĵaj limigoj ĝenerale povas konduki al malsato, al kapricoj, manĝaĵaj obsedoj, sociaj perturboj kaj socia izoleco. La severaj dietaj restriktoj esencaj al fruktisma reĝimo ankaŭ portas la gravan riskon ekkaŭzi ortaksan nervon.

Kategorio:Veganismo
Kategorio:Vegetaraj dietoj
Kategorio:Manĝeblaj fruktoj
José de Antequera y Castro

**José de Antequera y Castro** [anteKEra] (Panamurbo, 1a de januaro 1689 - Lima, 5a de julio 1731), estis hispana politikisto, kiu okupis diversajn postenojn en la kolonia administracio de la Hispana Imperio en Hispanameriko.

Li studis en Panamo, sed poste pasigis kelkajn jarojn en Hispanio. Li estis sendita en 1721 al Paragvajo, pr soliv kverelojn de la popolo kontraŭ la guberniestro, sed li aliĝis al la partio de la popolo kaj nomumis sin mem guberniestro, kio startigis la komunuman revolucion.

Antequera forpleis la jezuitojn de la paragvaja teritorio en 1724, kio okazigis ke la vicreĝo de Perruo, nome José de Armendáriz, ordonis lian kapton al la argentina guberniestro Bruno Mauricio de Zabala. Antequera fuĝis al Kordovo, rifuĝiĝis en konvento de franciskanoj, kaj eskapis al Lima, kie li estis kaptita en 1726. Post kvinjara proceso, li estis finfine kondamnita je mortopuno kaj estis pendumita sur placo meze de tumulto la 5an de julio 1731. Lia ĉefa principo estis ke la popolo rajtas elekti siajn regantojn se la reganto malĝuste agadas. Tio multe helpis la disvastigon de la konceptoj pri demokratio en Hispanamerikon.

## Notoj 
Kategorio:Panamaj politikistoj
Kategorio:Hispanaj politikistoj
Kategorio:Paragvajaj politikistoj
Kategorio:Guberniestroj de Paragvajo
Občina Muta

**Občina Muta** estas unu el 212 municipoj en Slovenio. Ĝi situas en la Regiono Karintio. La municipo konsistas el 6 komunumoj kovrante areon de 38,8 km². Komence de 2018 tie loĝis 3382 homoj. Administra centro de la municipo estas la vilaĝo Muta.

## Loko, priskribo 
La plejparto de la teritorio de la komunumo estas monta, kovrita de arbaroj. La  Rivero Drava formas la sudan limon de la lando. Hidroelektra centralo estas konstruita sur la rivero. La alteco de la areo estas ĉirkaŭ 330 m en la rivera valo, en la nordo en la montoj ĝi atingas preskaŭ 1400 m.

Sur la maldekstra bordo de la rivero pasas la ĉefa vojo n-ro 1, kiu konektas Dravograd kun Maribor.eta|280x280ra|Občina Muta
La apudaj municipoj estas:

Občina Radlje ob Dravi en la oriento, Občina Vuzenica en la sudo kaj Občina Dravograd la okcidento. En la nordo, en monta tereno, ĝi limas Aŭstrion.

## Komunumoj 
La municipo konsistas el la sekvaj 6 vilaĝoj:

Gortina, Mlake, **Muta**, Pernice, Sv. Jernej nad Muto, Sv. Primož nad Muto

## Tradukfonto 
Statistikoj: http://www.citypopulation.de/php/slovenia-koroska.php

Geografia loko: http://www.geopedia.si/#T1257_F408:81_x510792.918_y164645.965_s13_b4 

Muta
Muta
Citronelila valerato

**Citronelila valerato** aŭ **C15H28O2** estas kemia kombinaĵo, apartenanta al la funkcia grupo de la esteroj de la valerata acido kaj citronelolo. Citronelila valerato estas senkolora likvaĵo kun fruktodoro, uzata kiel gustigagento kaj odorigagento en la nutrondustrio kaj en la fabrikado de kosmetikaĵoj kaj farmaciaĵoj. Kutime ĝi estiĝas per kondensiĝa reakcio aŭ per esterigo de Fischer-Speyer kun sulfata acido kiel katalizilo. Citronelila valerato estas malmulte solvebla en akvo, sed tute solvebla en alkoholo, duetila etero, kloroformo kaj plejmulto el la organikaj solvantoj. Citronelila valerato reakcias kun fortaj oksidigagentoj kaj fortaj bazoj kaj posedas antifungajn kaj antibakteriajn proprecojn.

## Sintezoj 
### Sintezo 1 
* Preparado per agado de valerata acido kaj citronelolo:

### Sintezo 2 
* Preparado per traktado de *valerata anhidrido* kaj citronelolo:

### Sintezo 3 
* Preparado per reakcio de *citronelila klorido* kaj valerata acido:

### Sintezo 4 
* Preparado per interagado de *citronelila klorido* kaj *natria valerato*:

### Sintezo 5 
* Preparado per transesterigo inter *citronelila fenilacetato* kaj etila valerato:

### Sintezo 6 
* Preparado per acida transesterigo inter *citronelila cinamato* kaj *valerata acido*:

### Sintezo 7 
* Preparado per alkohola transesterigo inter *cinamila valerato* kaj citronelolo:

## Reakcioj 
### Reakcio 1 
* Hidrolizo de la *citronelila valerato*:

### Reakcio 2 
* Sapigo de la *citronelila valerato*:

### Reakcio 3 
* Reakcio per acida transesterigo kun benzoata acido:

### Reakcio 4 
* Reakcio per alkohola transesterigo kun metanolo:

### Reakcio 5 
* Reduktigo de la *citronelila valerato*:

### Reakcio 6 
* Reakcio kun NH3:

### Reakcio 7 
* Reakcio kun HCl:

## Vidu ankaŭ 
* Valeratoj
* Izovaleratoj

## Literaturo 
* Vegan Browser Additive And Ingredient Reference Guide
* Dictionary of flavors
* Encyclopedia of Food and Color Additives
* Fenaroli's Handbook of Flavor Ingredients
* Compendium of Food Additive Specifications
* Code of Federal Regulations
* Synthetic Perfumes
* Handbook of Fruits and Fruit Processing

## Referencoj 
valerato
Kategorio:Valeratoj
Kategorio:Esteroj
The Invaders

***The Invaders*** (La Invadantoj) estas usona televidserio pri scienc-fikcio kreita de Larry Cohen kiu estis elsendita per ABC dum du sezonoj, nome el 1967 ĝis 1968. La aktoro Roy Thinnes ludis la rolon de David Vincent, kiu klopodas malhelpi okazontan invadon fare de eksterteranoj. La serio estis produktorita de Quinn Martin Production. 

## Aktoraro
* Roy Thinnes kiel David Vincent (43 epizodoj)
* Kent Smith kiel Edgar Scoville (13 epizodoj)
* Max Kleven kiel eksterterano (5 epizodoj)
* William Windom kiel Michael Tressider (3 epizodoj)
* Lin McCarthy kiel Kol. Archie Harmon (3 epizodoj)
* Alfred Ryder kiel S-ro Nexus (3 epizodoj)

## Eksteraj ligiloj
* 
* *The Invaders* je Classic TV History 
* *The Invaders* informa epizodo Guide
* *The Invaders* informa retejo

Kategorio:Usonaj televidaj serioj
Kategorio:Anglalingvaj televidaj programoj
Kategorio:Televidaj serioj aperintaj en 1967
Kategorio:Malaperis en 1968
Kategorio:Televidaj programoj de American Broadcasting Company
Opta nervo

eta|La centro de la X-formo de la nervoj en la cerbo estas la "opta kiasmo"
La **opta nervo** aŭ **optika nervo**, ankaŭ konata kiel krania nervo, estas parigita nervo, kiu transdonas vidan informon de la retino al la cerbo. En homoj, la opta nervo devenas el optaj tigoj dum la sepa semajno de la evoluo.

La opta nervo estis klasifikita kiel la dua el dek du paraj kraniaj nervoj, sed teknike estas parto de la centra nerva sistemo, anstataŭ la periferia nerva sistemo. ĉar ĝi estas derivita de eksterpaŝaĵo de la optaj tigoj dum embria disvolviĝo. Sekve, la fibroj de la opta nervo estas kovritaj de mjelino produktita de oligodendrocitoj, anstataŭ Schwann-ĉeloj de la ekstercentra nerva sistemo, kaj estas enfermitaj ene de la meningoj. Ekstercentraj neŭropatioj kiel la sindromo de Guillain-Barré ne influas la optan nervon. Tamen, plej ofte la opta nervo estas grupigita kun la aliaj dek kraniaj nervoj kaj konsiderata kiel parto de la ekstercentra nerva sistemo.

La opta kruciĝo aŭ "opta kiasmo" estas tie en cerbo, kie la du optaj nervoj kruciĝas.

Kategorio:Vida sistemo
Mannix

***Mannix*** estas usona televidserio pri krimfikcio kiu estis elsendita el 1967 ĝis 1975 pere de la kanalaro CBS. Ĝi estis kreita de Richard Levinson kaj William Link kaj disvolvigita de la produktoro Bruce Geller. La nomiga rolulo, Joe Mannix, estas privata detektivo. Ĝi estis ludita de la aktoro Mike Connors. 

## Eksteraj ligiloj
* 
* 
* Mannix, oficiala retejo de Nick at Nite
* DVD revizio de serioj kaj produktado

Kategorio:Usonaj televidaj serioj
Kategorio:Detektivaj televidaj serioj
Kategorio:Anglalingvaj televidaj programoj
Kategorio:Televidaj serioj aperintaj en 1967
Kategorio:Malaperis en 1975
Kategorio:Televidaj programoj de CBS
Provitamino

**Provitamino** estas substanco, kiu en la korpo povas iĝi vitamino. La termino previtamino estas sinonimo. Ekzemple, "Provitamin B5" estas nomo por pantenolo, kiu en la korpo iĝas vitamino B5 (pantotenata acido).

La esprimo "provitamino" estas uzata kiam estas dezirinde etikedi substancon kun malmulte da vitamina agado, sed kiu povas esti konvertita al aktiva formo per normalaj metabolaj procezoj. Ekzemple, "provitamo A" estas nomo por β-karoteno, kiu havas nur ĉirkaŭ 1/6 de la biologia agado de retinolo (vitamino A); la korpo uzas enzimon por konverti β-karotenon en retinolon. En aliaj kuntekstoj, kaj β-karoteno kaj retinolo estas simple konsiderataj kiel malsamaj formoj (vitaminoj) de vitamino A.

Provitamino D2 estas ergosterolo, kaj provitamino D3 estas 7-dejdrokolesterolo. Menadiono estas sinteza provitamo de vitamino K.

Kategorio:Vitaminoj
Cianokobalamino

**Cianokobalamino** estas la plej ofta kaj vaste produktata formo de kemiaj komponaĵoj, kiuj havas vitaminon B12. Vitamino B12 estas la ĝenerala priskribo por iu ajn tiaspeca vitamino el B12. Ĉar la korpo povas transformi cianokobalaminon en ajnan aktivan kombinaĵon surbaze de B12, ĝi faras cianokobalamin, laŭ difino, B12-vitaminon, kvankam ĝi estas plejparte artefarita.

Ĉi tiu komponaĵo ne estas produktita de bestoj, sed ili povas konverti ĉi tiun artefaritan produkton en unu el la aktivaj kun-faktoroj de vitamino B12, kiel metilkobalamino. Dum ĝia metabolo, tre malgranda kvanto de cianido restas malantaŭe.

Biokemie parolante, cianokobalamino estas kompleksa. La termino kobalamino rilatas al grupo aŭ familio de kunmetaĵoj kun specifa strukturo. Cianokobalamino estas unu el ĉi tiuj kobalaminoj rezultantaj el nesimetria kuniĝo de kvar pirrolaj ringoj, formante preskaŭ ebenan makrociklan grupon (kustina kerno) ĉirkaŭ centra kobalta jono. 

Kategorio:Vitaminoj
The Time Tunnel

***The Time Tunnel*** (La tempotunelo) estas usona tutkolora televidserio pri scienc-fikcio kreita ĉirkaŭ la temo de tempovojaĝado, en kiu stelulis James Darren kaj Robert Colbert. La produktoro estis Irwin Allen. Ĝi estis publikigita de 20th Century Fox Television kaj elsendita pere de ABC. Tiu programo estis elsendita dum unu sezono de 30 epizodoj el septembro 1966 al aprilo 1967.

La agado de la serio okazas en 1968. La Usona Registaro havas sekretan projekton nome Tik-Tok kiu konsistas en la konstruo de tempomaŝino. La maŝino, ia koridoro de cilindra formo nome tempotunelo, troviĝas en subtera komplekso en Arizono. La projekton estras la generalo Heywood Kirk (Whit Bissell). La operaco de la tunelo estas zorgita de du sciencistoj: nome la doktorino Ann McGregor (Lee Meriwether) kaj la doktoro Raymond Swain (John Zaremba). 

## Intrigo 
La intrigo de la serio traktas sekretegan, altbuĝetan kaj eksperimentan armean projekton kies celo estas lanĉi homojn ĝustatempe. Dum la esplorado kaj konstruado de la projekto, la projektteamo eksciis dum la vizito de senatano ke li intencas tranĉi la buĝeton de la projekto, tiel metante ĝin en riskon de fermo. La sciencisto D-ro Tony Newman, kiu teruriĝis aŭdinte la tranĉplanon, decidis lanĉi sin ĝustatempe por pruvi la kapablojn de la tempomaŝino, kvankam la esploro ankoraŭ ne estis finita. Lia sciencista amiko D-ro Douglas Phillips (Doug) estis sendita post li por helpi lin. La intrigo de la filmo konsistas el iliaj spertoj de ilia vojaĝo tra la tempo. En preskaŭ ĉiu ĉapitro interplektiĝas gravaj historiaj eventoj kaj konataj figuroj el la pasinteco. La vizitoj de Tony kaj Doug en historiaj tempoj estas akompanitaj per teknikaj malfacilaĵoj ekestiĝantaj de la fakto ke la tempomaŝino estas eksperimenta kaj la malfacileco alporti ilin reen al la estanteco.

La premiera epizodo elsendita en Usono en septembro 1966 estis nomita "Rendezvous with Yesterday", en kiu Tony alteriĝas de la tempotunelo sur la Titaniko kaj provas savi ĝin de la atendata sinkigo.

Ĝi estis unu el la unuaj televidaj serioj de sia speco, kiu traktis la kampon de tempovojaĝado, kaj estis tiel pionira kaj kreiva. Malgraŭ tio, kiam ĝi unue estis elsendo en la malfruaj 1960-aj jaroj, ĝi ne estis sukceso kaj estis deprenita la ekranoj post 30 epizodoj. Nur en postaj jaroj "tempovojaĝado" fariĝis priparolata temo en la kampo de sciencfikcio, kiu ankaŭ sukcesis en la kina kaj televida dimensio.

Kategorio:Usonaj televidaj serioj
Kategorio:Anglalingvaj televidaj programoj
Kategorio:Tempovojaĝado en fikcio
Kategorio:Televidaj serioj aperintaj en 1966
Kategorio:Malaperis en 1967
Kategorio:Televidaj programoj de American Broadcasting Company
Dallas (televidserio)

**Dallas** estas usona televidserio pri familio de terposedantoj. Ĝi estis elsendita pere de la kanalaro CBS ekde la 2-a de aprilo 1978 ĝis la 3-a de majo 1991. La serio temas pri riĉa kaj feŭdeca familio el Teksaso, nome la Ewing-oj, kiu posedas sendependan la nafto-kompanion Ewing Oil kaj la ranĉon por brutobredado Southfork. La serio dekomence fokusiĝis al la geedzoj Bobby Ewing (aktorata de Patrick Duffy) kaj Pamela Barnes (aktorata de Victoria Principal), kies familioj estis delonge malamikoj unu de la alia. Dum la serio progresis, la pli aĝa frato de Bobby, nome naftomagnato J.R. Ewing (aktorata de Larry Hagman), iĝis la plej rimarkinda rolulo de la serio kiel elstara maliculo, kies kondutaj skemoj kaj fiaj negocoj iĝis la marko de la serio. Kiam la serio finiĝis en majo 1991, J.R. estis la nura rolulo kiu estis aperinta en ĉiu epizodo kaj la nomo tiel mallongigita nur kiel J.R. estis fame konata tutmonde.

## Vidu ankaŭ 
* *Dynasty*

## Notoj 
Kategorio:Usonaj televidaj serioj
Kategorio:Anglalingvaj televidaj programoj
Kategorio:Televidaj serioj pri familioj
Kategorio:Alkoholismo en televido
Kategorio:Aperis en 1978
Kategorio:Malaperis en 1991
Kategorio:Televidaj seriegoj
Kategorio:Televidaj programoj de CBS
Kategorio:Televidaj serioj aperintaj en 1970-1979
Franca konstitucio de 1848

alternative=Constitution de 1848 Page 1 - Archives Nationales - AE-I-29.jpg|eta|Konstitucio de 1848 Paĝo 1 - Archives Nationales - AE-I-29
La **Konstitucio de 1848** estas la konstitucio aprobita en Francio la 4an de novembro 1848 fare de la Nacia Asembleo, nome konstitucifara institucio de la Dua Respubliko de Francio. Ĝi estis revokita la 14an de januaro 1852 pere de la aprobo de la Konstitucio de 1852 kiu multe ŝanĝis la funkciadon de la Dua Respubliko kaj utilis kiel bazo por la Dua Franca Imperio. Por ties redakto estis elektitaj 16 delegitoj kiuj studis la strukturon de la nova konstitucio. Inter ili estis Alexis de Tocqueville aŭtoro de la eseo *De la démocratie en Amérique*, kiu tiom influis por la disvolvigo de la demokratio en Eŭropo.

## Vidu ankaŭ 
* Franca revolucio de 1848

## Bibliografio
* Curtis, Eugene (1918). The French assembly of 1848 and American constitutional doctrines. New York: Columbia University Press. ISBN 0-374-92011-7
* Duguit, Léon (1898). Les constitutions et les principales lois politiques de la France depuis 1789. Paris: F. Pichon. Retrieved May 18, 2012.
* Henkin, Louis (1990). Constitutionalism and Rights. New York: Columbia University Press. ISBN 0-231-06570-1
* Luchaire, François (1998). Naissance d'une constitution : 1848. Histoire des Constitutions de France. Paris: Fayard. ISBN 2-213-59357-4.
* Rials, Stéphane (2010). Textes constitutionnels français. Que sais-je?. Paris: PUF. ISBN 978-2-13-058537-4.
* Tocqueville (Somero 1961). "Tocqueville On Socialism". New Individualist Review. 1 (2): 18–23.

Kategorio:1848
Kategorio:Dua Respubliko de Francio
1848
Kategorio:Konstitucioj
Kategorio:Franca revolucio de 1848
Charlie's Angels

'''''Charlie's Angels'''* (La anĝeloj de Charlie) estas usona televidserio pri krim-fikcio kiu estis elsendita per la kanalaro ABC el la 22a de septembro, 1976, al la 24a de junio, 1981, produktita dum kvin sezonoj kaj 110 epizodoj. La serio estis kreita de Ivan Goff kaj Ben Roberts kaj estis produktita de la produktoro Aaron Spelling. Ĝi prezentas la kontraŭkrimajn aventurojn de tri virinoj kiuj laboras per agentejo de privataj detektivoj en Los Angeles, Kalifornio, kaj origine estis stelulita de Kate Jackson, Farrah Fawcett (listigita kiel Farrah Fawcett-Majors), kaj Jaclyn Smith en la ĉefaj roloj kaj kun John Forsythe por havigi la voĉon de ilia estro, la nevidita Charlie Townsend, kiu direktoris la kontraŭkrimajn operaciojn de la "Angels" per parolfono. Estis kelkaj ŝanĝoj en la aktorinaro: post la foriro de Fawcett kaj Jackson aldoniĝis Cheryl Ladd, Shelley Hack, kaj Tanya Roberts.
[eta|maldekstre|230px|[Cheryl Ladd (meze) en *Charlie's Angels'', denove blondulino (supozita fratino de la iama rolulo) inter du brunulinoj.]]

## Notoj 
## Eksteraj ligiloj 
* 
* Full Filming Location Guide & Illustrated Episode Guide

Kategorio:Usonaj televidaj serioj
Kategorio:Detektivaj televidaj serioj
Kategorio:Anglalingvaj televidaj programoj
Kategorio:Fikciaj usonanoj
Kategorio:Aperis en 1976
Kategorio:Malaperis en 1981
Kategorio:Televidaj programoj de American Broadcasting Company
Kategorio:Televidaj serioj aperintaj en 1970-1979
47619 Johnpursch

'*47619 *Johnpursch'''* estas tre malgranda, meze hela asteroido de la ĉefa asteroida zono malkovrita la  en la kadro de la astronomia kampanjo *Catalina Sky Survey* elde la Stacio *Catalina* de la Observatorio Steward, nord-oriente de Tucson (Arizono, Usono), kaj elde la Observatorio de Monto Lemmon.

## Nomo 
Ĝia nomo honoras *John Pursch'', longtempan administranton de komputilaj sistemoj ĉe la Luna kaj Planeda Laboratorio kaj la Departemento pri Planedoscienco de la Universitato de Arizono. Li alportis kernan subtenon por multenombraj planedaj sciencistoj, studentoj kaj kosmosondilaj misioj. Li estas konata ankaŭ pro siaj premiitaj poeziaĵoj.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Catalina Sky Survey
Kategorio:Astronomiaj objektoj malkovritaj en 2000
David Pearce

**David Pearce** estas kunfondinto de la Monda Transhumanisma Asocio, nuntempe regata kaj korpigita kiel Humanity+Inc., kaj elstara figuro en la transhumanisma movado.

Loĝante en Brajtono, Anglio, Pearce konservas serion de retejoj dediĉitaj al transhumanismaj temoj kaj kion li nomas la "hedonisma imperativo", morala devo labori por la forigo de sufero en ĉiuj sentemaj vivoj. Lia longa interreta manifesto, *The Hedonistic Imperative* (1995), skizas kiel farmakologio, genetika inĝenierado, nanoteknologio kaj nervoĥirurgio povus konverĝi por forigi ĉiujn formojn de malagrabla sperto de homa kaj ne-homa vivo, anstataŭigante suferon per "gradoj de feliĉo". Pearce nomas tion la "aboliciisma projekto".

Kategorio:Anglaj eseistoj
Kategorio:Hedonismo
Kategorio:Utilistoj
Citronelila antranilato

**Citronelila antranilato** aŭ **C17H25NO2** estas kemia kombinaĵo, apartenanta al la funkcia grupo de la esteroj de la antranilata acido kaj citronelolo. Citronelila antranilato estas senkolora likvaĵo kun fruktodoro, uzata kiel gustigagento kaj odorigagento en la nutrondustrio kaj en la fabrikado de kosmetikaĵoj kaj farmaciaĵoj. Kutime ĝi estiĝas per kondensiĝa reakcio aŭ per esterigo de Fischer-Speyer kun sulfata acido kiel katalizilo. Citronelila antranilato estas malmulte solvebla en akvo, sed tute solvebla en alkoholo, duetila etero, kloroformo kaj plejmulto el la organikaj solvantoj. Citronelila antranilato reakcias kun fortaj oksidigagentoj kaj fortaj bazoj kaj posedas antifungajn kaj antibakteriajn proprecojn.

## Sintezoj 
### Sintezo 1 
* Preparado per agado de antranilata acido kaj citronelolo:

### Sintezo 2 
* Preparado per traktado de *antranilata anhidrido* kaj citronelolo:

### Sintezo 3 
* Preparado per reakcio de *citronelila klorido* kaj antranilata acido:

### Sintezo 4 
* Preparado per interagado de *citronelila klorido* kaj *natria antranilato*:

### Sintezo 5 
* Preparado per transesterigo inter *citronelila fenilacetato* kaj etila antranilato:

### Sintezo 6 
* Preparado per acida transesterigo inter citronelila cinamato kaj antranilata acido:

### Sintezo 7 
* Preparado per alkohola transesterigo inter *geranila antranilato* kaj citronelolo:

## Reakcioj 
### Reakcio 1 
* Hidrolizo de la *citronelila antranilato*:

### Reakcio 2 
* Sapigo de la *citronelila antranilato*:

### Reakcio 3 
* Reakcio per acida transesterigo kun benzoata acido:

### Reakcio 4 
* Reakcio per alkohola transesterigo kun metanolo:

### Reakcio 5 
* Reduktigo de la *citronelila antranilato*:

### Reakcio 6 
* Reakcio kun NH3:

### Reakcio 7 
* Reakcio kun HCl:

## Vidu ankaŭ 
* Antranilatoj

## Literaturo 
* Metabolomics Workbench
* Parchem
* [NIST National Institute of Standards and Technology](https://webbook.nist.gov/cgi/inchi/InChI%3D1S/C17H25NO2/c1-13(2)7-6-8-14(3)11-12-20-17(19)15-9-4-5-10-16(15)18/h4-5%2C7%2C9-10%2C14H%2C6%2C8%2C11-12%2C18H2%2C1-3H3)
* FooDB
* Human Metabolome Database
* World Health Organization
* Fenaroli's Handbook of Flavor Ingredients
* Dictionary of flavors

## Referencoj 
antranilato
Kategorio:Antranilatoj
Kategorio:Esteroj
Félix Lajkó

**Félix Lajkó** [feliks lajkO], laŭ hungarlingve kutima nomordo **Lajkó Félix,** serbe **Феликс Лајко** estas serba-hungara muzikisto (violonisto, pianisto, citristo, komponisto).
eta|Félix Lajkó
Félix Lajkó  naskiĝis la  en Baĉka Topola (Jugoslavio (nuntempe Serbio), Vojvodino).
eta|Félix Lajkó

## Biografio 
Félix Lajkó devenis el hungara cigana familio. Li komencis citroludi en aĝo 10, post 2 jaroj ankaŭ violonludi. Li frekventis muzikan mezlernejon en Subotica, poste li translokiĝis al Budapeŝto, kie li muzikadis kune kun granda nombro de konataj muzikistoj, orkestroj (György Szabados, Noir Désir). Li estas ofte nomata "violinisto de la diablo", aŭ "Paganini de Vojvodino". Li ludas variadon de muzikaj stiloj: tradicia korda hungara muziko, cigana muziko, popolmuziko, klasika muziko, ĵazo kaj mondmuziko. Li komponas melodiojn ankaŭ por spektakloj kaj filmoj. Li ricevis 3 premiojn inter 1991-2016. Li havas edzinon, kiu naskis filinon.

## Elektitaj koncertoj 
* ekzemple en Tokio, Amsterdamo, Berlino, Bratislavo, Prago, Budapeŝto, Beogrado, Sarajevo, Ljubljano, Venecio, Edinburgo, Londono, Talino, Vieno, Novjorko

## Elektitaj filmoj 
* Kiss Vakond (1994, komponisto)
* A vád (1996, aktoro kiel violonisto)
* A nagy fejedelem (1997, komponisto, televida filmo)
* Delta (2008, ĉefrolanto, la filmo estis premiita)
* The Second Meeting (2013, komponisto, dokumenta filmo)

## Elektitaj muzikdiskoj 
* *Lajkó Félix és bandája* (1995)
* *Félix* (2002)
* *Végtelen* (2014)

## Fontoj 
* http://lajkofelix.hu/en/bio/
* https://www.last.fm/music/Lajk%C3%B3+F%C3%A9lix

## Referencoj 
Kategorio:Hungaraj violonistoj
Kategorio:Hungaraj pianistoj
Kategorio:Hungaraj citristoj
Kategorio:Hungaraj komponistoj
Kategorio:Hungaraj ciganoj
Kategorio:Serbiaj hungaroj
Glos - Montfort (stacidomo)

**Glos - Montfort** estas ne priservata franca stacidomo sur linioj  -  kaj Évreux-Embranchement - , situanta en komunumo Glos-sur-Risle, apud Montfort-sur-Risle, en departemento Eure regiono Normandio.

Malfermita en 1865 de "Compagnie des chemins de fer de l'Ouest", temas pri stacidomo de Société nationale des chemins de fer français (SNCF).

* Ĝi situas ĉe kilometra punkto (PK)  de linio Serquigny - Oissel (372000).
* Ĝi situas ĉe kilometra punkto (PK)  de linio Évreux-Embranchement - Quetteville (375000).

## Fervojlinioj 
* 
* 

## Vidu ankaŭ 
* Glos-sur-Risle
* Montfort-sur-Risle

## Eksteraj ligiloj 
* 
* 

Kategorio:Stacidomoj de Francio
Kategorio:Stacidomoj en Normandio
Kategorio:Fervojaj stacioj en Eure
Kategorio:Glos-sur-Risle
Kategorio:Montfort-sur-Risle
Kategorio:Fret SNCF
Roby Lakatos

**Roby Lakatos** [robi lakatoŝ], laŭ hungarlingve kutima nomordo kaj laŭ origina nomo **Lakatos Róbert** estas hungara virtuoza violonisto. Li prenis la personan nomon Roby, kiu estas pli alloga eksterlande. Li estas fama por lia miksaĵo de klasika muziko kun hungara popolmuziko kaj ĵazo.

Róbert Lakatos  naskiĝis en 1965 en Budapeŝto.
eta|maldekstre|Roby Lakatos en 2012
eta|Roby Lakatos en 2014

## Biografio 
Roby Lakatos devenis el cigana familio, lia konata praulo estis János Bihari. Li aĝis 6, kiam li debutis en koncerto, post 5 jaroj li jam estis ano en cigana orkestro. Li frekventis muzikan mezlernejon (konservatorion) en sia naskiĝurbo, kie li gajnis la unuan premion por klasika violonado en 1984. Inter 1986 kaj 1996 li kaj lia orkestro muzikadis en restoracio en Bruselo, kie li altiris la atenton de Yehudi Menuhin. En la sekvaj jaroj Lakatos koncertis, komence en Germanio, poste en aliaj landoj. En 2004 li aperis kun bonega agnosko en la Londona Simfonia Orkestro. Li havas edzinon, kiu naskis 2 filinojn.

## Elektitaj muzikdiskoj 
* *In Gypsy Style* (1991)
* *Lakatos* (1998)
* *The Legend of the Toad* (2004)
* *Klezmer Karma* (2006)
* *La Passion: Live at Sydney Opera House* (2013)

## Fontoj 
* hungarlingva biografio kun foto
* hungarlingva biografio kun fotoj
* https://lakatosfoundation.com/english/

## Referencoj 
Kategorio:Hungaraj violonistoj
Kategorio:Hungaraj ciganoj
Kategorio:Budapeŝtanoj
Pseudomonas denitrificans

***Pseudomonas denitrificans*** estas Gram-negativa aerobia bakterio kiu faras sennitrogenigon. Ĝi unue estis izolita de ĝardena grundo en Vieno, Aŭstrio. Ĝi sintezas vitaminon B12. Surbaze de 16S rRNA-analizo,* P. denitrificans* estis metita en la grupo de *Pseudomonas pertucinogena*.
Nacia Instituto pri Sano

La **Nacia Instituto pri Sano** estas la ĉefa agentejo de la usona registaro respondeca pri esploroj pri biomedicina kaj publika sano. Ĝi estis fondita en la malfruaj 1870-aj jaroj kaj nun estas parto de la Usona Departemento pri Sano kaj Homaj Servoj. La plejparto el ĝiaj instalaĵoj situas en Bethesda, Marilando. La NIS faras sian propran sciencan esploron Enteksta Esplorprogramo kaj provizas gravan biomedian esplorad-financadon al esploraj instalaĵoj ne apartenantaj al ĝi tra *Ekstramura Esplorprogramo*.

La NIS konsistas el 27 apartaj institutoj kaj centroj de diversaj biomedicinaj fakoj kaj respondecas pri multaj sciencaj atingoj, inkluzive la eltrovon de fluorido por malhelpi dentojn, la uzo de litio por administri dupolusan perturbon kaj la kreo de vakcinoj kontraŭ hepatito *Haemophilus influenzae*, kaj la viruso *Papillomaviridae*.

Kategorio:Organizaĵoj fonditaj en 1887

Kategorio:Marilando
Kategorio:Sanservo en Usono
Val Plumwood

**Val PLUMWOOD** (11-an de aŭgusto 1939 - 29-an de februaro 2008) estis aŭstralia filozofo kaj ekofeministo konata pro sia laboro pri antropocentrismo. De la 1970-aj jaroj ŝi ludis centran rolon en la evoluo de radikala ekosofio. Laborante plejparte kiel sendependa akademiano, ŝi havis postenojn ĉe la Universitato de Tasmanio, Ŝtata Universitato de Nord-Karolino, la Universitato de Montano, kaj la Universitato de Sidnejo, kaj ĝis sia morto ŝi estis en la aŭstralia esplor-konsilio ĉe la Aŭstralia Nacia Universitato. Ŝi estas enlistigita inter la 50 ŝlosilaj pensuloj de Routledge pri la Medio (2001).

Inter 1972 kaj 2012, ŝi verkis aŭ kunaŭtoris kvar librojn kaj pli ol 100 artikolojn pri logiko, metafiziko, la medio kaj ekofeminismo. Ŝia *Feminismo kaj la Majstrado de Naturo *(1993) estas konsiderata kiel klasikaĵo.

Kategorio:Feminismaj filozofoj
Kategorio:Filozofoj de edukado
Gary Francione

**Gary Lawrence FRANCIONE** (naskiĝis en majo 1954) estas usona jura akademiano. Li estas  distingita profesoro ĉe Rutgers Law School.

Francione estas konata pro sia laboro pri teorio de bestaj rajtoj, kaj en 1989, li estis la unua akademiano kiu instruis ĝin en usona juro. Lia laboro temis pri tri aferoj: la proprieta statuso de bestoj, la diferencoj inter bestaj rajtoj kaj besto-bonfarto, kaj teorio de bestaj rajtoj bazitaj sur konscienco sole, pli ol sur aliaj kognitivaj karakteroj.

Li estas pioniro pri la aboliciisma teorio pri bestaj rajtoj, argumentante ke regulado pri bestaj bonfaroj estas teorie kaj preskaŭ sensenca, servante nur por plilongigi la statuson de bestoj kiel posedaĵo. Li argumentas ke ne-homaj bestoj postulas nur rajton, la rajton ne esti konsiderata proprieto, kaj ke veganismo, la malakcepto de la uzo de bestoj kiel nuraj rimedoj, estas la morala bazo de la movado pri bestaj rajtoj. Li malakceptas ĉiujn formojn de perforto, argumentante ke la movado pri bestaj rajtoj estas la logika progreso de la paca movado.

Francione estas la aŭtoro aŭ kunaŭtoro de pluraj libroj pri bestaj rajtoj, inkluzive de *Bestoj, Posedaĵo kaj la Leĝo* (1995), *Pluvo Sen Tondro*, *La Ideologio de la Movado pri Bestaj Rajtoj* (1996), *Bestoj kiel Homoj* (2008), kaj *La Brita Rajto-Debato: Abolicio aŭ Reguligo?* (2010, kun Robert Garner). Li ankaŭ verkis artikolojn pri kopirajto, patenta juro, kaj juro kaj scienco.

Kategorio:Usonaj verkistoj
Kategorio:Usonaj filozofoj
Kategorio:Usonaj vegetaranoj
Kategorio:Veganaj aktivuloj
Kategorio:Bestrajtaj aktivuloj
Bruce Friedrich

**Bruce Gregory FRIEDRICH** (naskiĝis la 7-an de aŭgusto 1969) estas kunfondinto kaj administra direktoro de *The Good Food Institute*.

Friedrich estas membro de*TED*, eksa lernanto de Y Combinator, kaj publika parolanto pri manĝa novigado. Li parolis ĉe TED 2019, aperis ĉe *Today Show* de NBC, CNN, Fox News Channel, MSNBC, kaj Court TV, kaj prezentis ĉe Harvardo, Yale, Stanfordo, MIT, kaj pli. Friedrich estas la aŭtoro de du libroj, inkluzive de *Clean Protein* kun Kathy Freston,  same kiel kelkaj libroj-ĉapitroj kaj juraj revizaj artikoloj. Li posedas diplomiĝojn de Georgetown Law, London School of Economics, Universitato Johns Hopkins.

Friedrich loĝas en Vaŝingtono, kun sia edzino, Alka Chandna.

Kategorio:Usonaj veganoj
Kategorio:Vegetaranaj aktivuloj
Kategorio:Usonaj aktivuloj
Kategorio:Bestaj rajtoj
Tom Regan

**Tom REGAN** (la 28-an de novembro 1938 - la 17-an de februaro 2017) estis usona filozofo, kiu specialiĝis pri teorio pri bestaj rajtoj. Li estis profesoro emerita pri Ŝtata Universitato de Nord-Karolino, kie li instruis de 1967 ĝis sia emeritiĝo en 2001.

Regan estis la aŭtoro de multaj libroj pri la filozofio de bestaj rajtoj, inkluzive de *La kazo por bestaj rajtoj* (1983), unu el kelkaj studoj, kiuj multe influis la modernan movadon pri bestaj rajtoj. En ĉi tiuj, li argumentis, ke ne-homaj bestoj estas kion li nomis la "subjektoj de vivo", same kiel homoj, kaj tio, se oni volas atribui valoron al ĉiuj homoj sendepende de ilia kapablo esti raciaj agentoj, por esti konsekvencaj, oni devas same atribui ĝin al ne-homoj.

De 1985, li servis kun sia edzino Nancy kiel kunfondinto kaj kun-prezidantino de la Fondaĵo Kulturo kaj Bestoj, neprofitocela organizo "devontigita al kreskado de intelektaj kaj artaj klopodoj kunigitaj de pozitiva zorgo por bestoj."

La Vegana Societo memoras lin kiel "fortika vegano kaj aktivulo".

Kategorio:Usonaj malfikciaj verkistoj
Kategorio:Usonaj aktivuloj
Kategorio:Veganaj aktivuloj
Kategorio:Moralaj filozofoj
Kategorio:Bestaj rajtoj
Diabeto tipo 2

**Diabeto tipo 2** estas metabola malsano karakterizita per hiperglukozemio en la kunteksto de insulina rezisto kaj relativa manko de insulino; 2 kontraste al diabeto tipo 1, en kiu ekzistas absoluta manko de insulino pro la detruo de la pankreataj insuletoj. La klasikaj simptomoj estas troa soifo, ofta urinado kaj konstanta malsato. Diabeto tipo 2 reprezentas ĉirkaŭ 90% de kazoj de diabeto, kun la alia 10% ĉefe pro diabeto tipo 1 kaj graveda diabeto. Oni supozas, ke trodikiĝo estas la ĉefa kaŭzo de diabeto tipo 2 inter homoj kun genetika tendenco al la malsano (kvankam ĉi tio ne estas la kazo por homoj el orient-azia origino).

Diabeto tipo 2 estas komence kontrolita per pliigita ekzercado kaj ŝanĝoj en dieto. Se sangoglukozo ne malaltiĝas post ĉi vivŝanĝiĝoj, kuraciloj kiel metformino aŭ insulino eble estas necesaj. En pacientoj traktitaj per insulino, estas tipa postulo kontroli kutime sangan glukozon.

## Literaturo 
* Monika Grüsser, Viktor Jörgens, Michael Berger, *Vor dem Essen Insulin*, Deutscher Ärzte-Verlag Köln
Citronelila cinamato

**Citronelila cinamato** aŭ **cinamato de citronelilo** estas kemia kombinaĵo, apartenanta al la funkcia grupo de la esteroj de la cinamata acido kaj citronelolo. Citronelila cinamato estas senkolora likvaĵo, uzata kiel gustigagento kaj odorigagento en la nutrondustrio kaj en la fabrikado de kosmetikaĵoj kaj farmaciaĵoj. Kutime ĝi estiĝas per kondensiĝa reakcio aŭ per esterigo de Fischer-Speyer kun sulfata acido kiel katalizilo. Citronelila cinamato estas malmulte solvebla en akvo, sed tute solvebla en alkoholo, duetila etero, kloroformo kaj plejmulto el la organikaj solvantoj. Citronelila cinamato reakcias kun fortaj oksidigagentoj kaj fortaj bazoj kaj posedas antifungajn kaj antibakteriajn proprecojn.

## Sintezoj 
### Sintezo 1 
* Preparado per agado de cinamata acido kaj citronelolo:

### Sintezo 2 
* Preparado per traktado de *cinamata anhidrido* kaj citronelolo:

### Sintezo 3 
* Preparado per reakcio de *citronelila klorido* kaj cinamata acido:

### Sintezo 4 
* Preparado per interagado de *citronelila klorido* kaj natria cinamato:

### Sintezo 5 
* Preparado per transesterigo inter *citronelila fenilacetato* kaj *etila cinamato*:

### Sintezo 6 
* Preparado per acida transesterigo inter *citronelila cinamato* kaj cinamata acido:

### Sintezo 7 
* Preparado per alkohola transesterigo inter *geranila cinamato* kaj citronelolo:

## Reakcioj 
### Reakcio 1 
* Hidrolizo de la *citronelila cinamato*:

### Reakcio 2 
* Sapigo de la *citronelila cinamato*:

### Reakcio 3 
* Reakcio per acida transesterigo kun benzoata acido:

### Reakcio 4 
* Reakcio per alkohola transesterigo kun metanolo:

### Reakcio 5 
* Reduktigo de la *citronelila cinamato*:

### Reakcio 6 
* Reakcio kun NH3:

### Reakcio 7 
* Reakcio kun HCl:

## Literaturo 
* FooDB
* Human Metabolome Database
* Chemicals Used in Food Processing
* Van Nostrand’s Scientific Encyclopedia
* The Essential Oils
* Food Chemicals Codex
* User guide and indices to the ini tial inventory, substance name index
* Volatile Compounds in Foods and Beverages

## Referencoj 
cinamato
Kategorio:Cinamatoj
Kategorio:Esteroj
Paul Watson

**Paul Franklin WATSON** (naskiĝis la 2-an de decembro 1950) estas kanada-usona aktivulo por la mediprotekto, kiu fondis la Sea Shepherd, kontraŭ-ĉasado kaj rekta agado pri mara konservado; grupo akuzita pri ekoterorismo fare de la japana registaro kaj Greenpeace. Li estas civitano de Kanado kaj Usono. Li antaŭenigas veganismon, kaj vivcentrismon, sed ne antropocentrismon.

La agadoj de Watson kaŭzis jurajn reagojn de aŭtoritatoj en landoj kiel Usono, Kanado, Norvegio, Kostariko kaj Japanio. Li estis arestita en Germanio pri ekstradicia peto de Kostariko en majo 2012. La interpolaj ruĝaj avizoj estis eldonitaj la 14-an de septembro 2012, laŭ peto de Japanio kaj Kostariko. La 21-an de julio 2024, li estis arestita en Gronlando fare de danaj aŭtoritatoj pro la ruĝa avizo eldonita de Japanio kontraŭ li en 2012. Lia aresto estis anoncita fare de Sea Shepherd. La organizo kritikas tiun decidon, argumentante ke "post esti afiŝita interrete dum jaroj, la avizo lastatempe malaperis de la retejo de Interpol, igante Paul Watson kaj liajn advokatojn kredi ke li nun estis libera de siaj movadoj".

Kategorio:Usonaj veganoj
Kategorio:Kanadaj veganoj
Kategorio:Kanadaj ekologiistoj
Kategorio:Daŭripovaj aktivuloj
Kategorio:Kanadaj aktivuloj
Králický Sněžník

**Králický Sněžník** povas esti: 
* Králický Sněžník (montaro) – geomorfologia tutaĵo kaj alta montaro en dislimejo de Bohemio, Moravio kaj Kłodzko, tra kiu kuras ĉefa eŭropa disakvejo de tuj tri eŭropaj maroj  
* Králický Sněžník (monto) – la plej alta montopinto (1424 m) de la samnomata montaro

(La nomo Králický Sněžník sen akcento super "a" estas malĝusta, ĉar la nomo estas derivita de proksima urbo Králíky).
47620 Joeplassmann

'*47620 *Joeplassmann'''* estas asteroido de la ĉefa asteroida zono malkovrita la  en la kadro de la astronomia kampanjo *Catalina Sky Survey* elde la Stacio *Catalina* de la Observatorio Steward, nord-oriente de Tucson (Arizono, Usono), kaj elde la Observatorio de Monto Lemmon.

## Nomo 
Ĝi estas nomita en honoro de *Joe Plassmann*, administranto de sistemoj ĉe la Luna kaj Planeda Laboratorio de la Universitato de Arizono kaj ĉe la Laboratorio de Esploro pri Planeda Bildigo ; li administras la sistemon de grunda datuma prilaborado por la Eksperimento de Scienca Bildigo de Granda Distingivo de la NASA ĉe *Mars Reconnaissance Orbiter''.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Catalina Sky Survey
Kategorio:Astronomiaj objektoj malkovritaj en 2000
Preĝejo apostolo Bartolomeo (Aparhant)

La **preĝejo apostolo Bartolomeo** estas romkatolika historia monumento en Hungario, en vilaĝo Aparhant, ĝis 1943 en *Apar*.

## Historio 
La gotika preĝejo estis konstruita en la 15-a jarcento. Inter 1758 kaj 1785 oni alkonstruis barokan navon. En 1840 la kirko estis renovigita. La orgeno estis farita en 1858, trakonstruita en 1899 kaj 1922. Mór Wosinsky estis tie pastro inter 1887-1894.

## Konstruaĵo 
La konstruaĵo situas sola sur malalta monteto. Antaŭ la kirko krucifikso estas videbla. La fasado estas simetria, meze la enirejo funkcias, la plej alte la turo altiĝas. La turopinto estas bulboforma. La navo finiĝas en plurlatera absido, kiu estas pli mallarĝa kaj malalta, ol la navo. La absido estas pli longa, ol kutime kaj havas apogpilierojn. Ankaŭ sakristio aliĝas al la absido.

Kermeso okazas en la 24-an de aŭgusto.

## Fontoj 
* hungare kun 2 fotoj
* hungare kun fotoj
* hungare kun fotoj
* http://lexikon.katolikus.hu/A/Aparhant.html

Aparhant
Aparhant
Kategorio:Aparhant
Carbon Balance and Management

***Carbon Balance and Management*** estas kolege reviziita malferm-alira scienca gazeto eldonita de BioMed Central. La gazeto kovras esploradon pri la monda karbono-ciklo. La gazeto estis establita en 2006 kaj estas resumita kaj indeksita en PubMed, Agricola, CAB Internacia, Chemical Abstracts Service, EMBASE, kaj Scopus.

## Eksteraj ligiloj 
* Oficiala retejo 

Kategorio:Karbono
Kategorio:Sciencaj gazetoj
Kategorio:Anglalingvaj gazetoj
Kategorio:Organizaĵoj fonditaj en 2006
Proceedings of the National Academy of Sciences

***Proceedings of the National Academy of Sciences of the United States of America*** (ofte mallongigita kiel PNAS aŭ PNAS Usono) estas kolege reviziita multdisciplina scienca revuo. Ĝi estas la oficiala ĵurnalo de la Usona Nacia Akademio de Sciencoj, publikigita ekde 1915, kaj publikigas originalajn esplorojn, sciencajn recenzojn, komentojn kaj leterojn. PNAS estas la dua plej citita scienca ĵurnalo, kun pli ol 1.9 milionoj da akumulaj citaĵoj de 2008-2018. En la laika gazetaro, PNAS estis priskribita diverse kiel "prestiĝa", "trankvila", "fama", kaj "alte efika".

Kategorio:Usona Nacia Akademio de Sciencoj
Kategorio:Sciencaj gazetoj
Kategorio:Usonaj gazetoj
Kategorio:Anglalingvaj gazetoj
Kategorio:Organizaĵoj fonditaj en 1915
Frigyes Sándor

**Frigyes Sándor** [fridjeŝ ŝAndor], laŭ hungarlingve kutima nomordo **Sándor Frigyes** estis hungara violonisto, koncertmajstro, dirigento, altlerneja instruisto. Lia edzino estis Vera Dénes.

Frigyes Sándor  naskiĝis la  en Budapeŝto, li mortis la  en Budapeŝto.

## Biografio 
Frigyes Sándor devenis el juda familio. Li studis jam en aĝo 10 en Tutlanda Hungara Reĝa Muzikakademio. Lia instruisto estis komence József Bloch, poste inter 1919-1925 Gyula Mambriny, Rezső Kemény kaj Imre Waldbauer. Ekde 1926 li estis koncertmajstro, ekde 1933 vicdirigento. Iom post iom li devis forlasi la violonadon pro problemoj kun la brako. Meze de la 1930-aj jaroj li jam estis aklamita dirigento, direktante multajn orkestrojn. Lia ĉefa celo estis prezenti verkojn de la baroka epoko, Haydn kaj Mozart, kaj nuntempan hungaran muzikon. Pro la kontraŭjudaj leĝoj li povis dirigentadi antaŭ juda publiko ekde 1939. En la sekva jaro li edziĝis, iom poste li ofte estis trudlaboristo. Post la 2-a mondmilito li dirigentadis la ĉefurban orkestron, samtempe li instruis en muziklernejo. En 1949 li estis nomumita lernejestro, sed li gvidis ankaŭ la lernejan koruson kaj orkestron. Inter 1958 kaj 1975 li instruis en la Muzikakademio (jam altlernejo). En 1963 li fondis orkestron de siaj studentoj kaj li restis arta direktoro de la orkestro ĝis sia morto. En 1975 li pensiuliĝis, tamen li instruis plu longe.

## Liaj elektitaj eldonaĵoj 
* Hegedűetűdök (Kayser)
* Táncok és triószonáták a XVII. századból (Dancoj kaj Triopsonatoj de la 18-a jarcento)
* A zenei nevelés Magyarországon (Muzika edukado en Hungario; redaktoro, 1964)
* Hegedűiskola (Violonlernejo; lernolibro en 5 volumoj, 1949, kune kun Pál Járdányi, Albert Rényi kaj Endre Szervánszky)

## Memorigiloj 
* memortabulo en Budapeŝto (2013)
* arta bazlernejo en Dunaújváros prenis la nomon "Sándor Frigyes" en 1995

## Fontoj 
* hungarlingva biografio kun foto
* hungarlingva biografio kun foto
* hungarlingva biografio kun foto
* hungarlingva biografio kun foto

## Referencoj 
Kategorio:Hungaraj koncertmajstroj
Kategorio:Hungaraj dirigentoj
Kategorio:Hungaraj violonistoj
Kategorio:Hungaraj altlernejaj instruistoj
Kategorio:Budapeŝtanoj
Kategorio:Hungaraj judoj
Hynčice pod Sušinou

**Hynčice pod Sušinou** (germane *Heinzendorf unter der Dürren Koppe*) estas eksa germana vilaĝo, hodiaŭa katastra teritorio kun areo 433 ha, kiu etendiĝas  4 km de urbo Staré Město pod Sněžníkem en distrikto Šumperk, situanta sur sudorientaj deklivoj de Sušina (1321&nbsp;m). Tra la vilaĝo trafluas Jalový potok, iam nomata ankaŭ Chrastický potok. Okcidente de la vilaĝo elstaras montoj Šindelná aŭ Velká Šindelná (1230 m) kaj Černý vrch (1275 m), norde Černé hony (860 m).

Ĝi situas en katastra teritorio de Chrastice kun nomo *Chrastice kaj Hynčice pod Sušinou* kun suma areo 14,06 km².

## Nomo 
La devena nomo *Heinzendorf Gold* (ĉeĥe *Zlaté Hynčice*, *Zlatá Hynkova Ves*) estis pro sia situo kaj distingo plenigita al *Heinzendorf unter der Dürren Koppe* (la vorto  *Gold* en la nomo estis forigita je inico de ĉeĥa regiona hetmano kaj anstataŭigita per "Sušina"). Ĉeĥoj plu havis ĝin en memoro kiel Hynčina aŭ Hynčice.

## Historio
### La dua mondmilito kaj pereo de la municipo 
La 24-a de septembro 1938 – mobilizo en Ĉeĥoslovakio.

La 1-a de septembro 1939 eksplodis la dua mondmilito – 24 viktimoj el Hynčice (10 ofice falis, 14 restis perditaj).

En la jaro 1946 ĉiuj loĝantoj de la municipo estis ellandigitaj en kvar transportoj (duono de julio, duono de aŭgusto, la 24-an de septembro kaj la 4-an de oktobro 1946) en usonan okupacian zonon en Germanio.

La 4-a de oktobro 1946 – municipo Hynčice pod Sušinou, kiu havis 274 loĝantojn, pereis.

### Nuntempo 
Nuntempe Hynčice pod Sušinou estas parto de refreŝigeja regiono de Staré Město, krom privataj kabanoj ĉi tie kreskas nombro de penzionoj kaj hoteloj, subtenantaj tutjaran sportan aktivecon, favorantoj ĉi tie fondis sportan klubon SK Hynčice.

## Galerio 

File:Areál Hynčice pod Sušinou.jpg|Skiado en Hynčice pod Sušinou

Kategorio:Pereintaj setlejoj en distrikto Šumperk 
Kategorio:Staré Město (distrikto Šumperk)
Kategorio:Vilaĝoj en distrikto Šumperk
Kategorio:Setlejoj en Králický Sněžník
Sarah Marshall

**Sarah Lynne MARSHALL** (la 25-an de majo 1933 - la 18-an de januaro 2014) estis angla aktorino, filino de aktoroj Herbert Marshall kaj Edna Best. Ŝi aperis en multaj popularaj klasikaj televidaj programoj, precipe en la 1960-aj jaroj, kaj foje en filmoj kaj sur la teatra scenejo. Ŝi estis edzino de reĝisoro Melvin Bourne kaj de aktoro Carl Held.

Sia patrino moviĝis kun ŝi al Usono kiam ŝi estis 6-jaraĝa en 1939.

Ŝi komencis sian karieron per kinaĵo *King Richard II* en 1954 kaj en kino per The Long, Hot Summer en 1958.

Dum 1960-aj jaroj ŝi aperis en multaj televidserioj kiel Target: The Corruptors, Perry Mason, The Twilight Zone, The Nurses, The Fugitive, My Favorite Martian, Get Smart, I Spy, The Wild Wild West, Star Trek, Ironside kaj Daniel Boone, krom en kinfilmoj Wild and Wonderful, A Rage to Live kaj Lord Love a Duck. 

En la 1970-a,1980-a kaj 1990-a jardekoj Sarah daŭrigis sian karieron per televidaĵoj kiel Scruples, Three's Company, The Letter, Hart to Hart, Small Wonder, People Like Us, French Silk, kaj ankaŭ per kinfilmoj *Embassy*, Dave kaj Dangerous Minds. 

Ŝia lasta laboro estis en horofilmo **Bad Blood** (2012).

Kategorio:Aktoroj de Star Trek
Kategorio:Anglaj aktoroj
Kategorio:Usonaj aktoroj